**Павел Зуевіч** (нар. 12 ліпеня 1997) — беларускі футбаліст, нападнік.

Клубная кар’ера
---------------

Выхаванец клецкага футбола, у 2014 годзе далучыўся да клуба «Клецк», які пачаў выступаць у Другой лізе чэмпіянату Беларусі. Гуляў за клецкі клуб на працягу двух сезонаў, а ў пачатку 2016 года стаў іграком сталічнага клуба «Крумкачы», дзе стаў выступаць за дубль. Увосень таго ж года стаў прыцягвацца да асноўнай каманды. 21 кастрычніка 2016 года дэбютаваў у Вышэйшай лізе, выйшаўшы на замену ў канцы матча супраць мікашэвіцкага «Граніта» (2:1).

У першай палове сезона 2017 выступаў за дубль «Крумкачоў», у асноўнай камандзе толькі зрэдку выхадзіў на замену — тройчы ў Вышэйшай лізе і адзін раз у Кубку Беларусі. У жніўні 2017 года далучыўся да «Слуцка». У сезоне 2017 выступаў выключна за дубль слуцкага клуба, а ў сезоне 2018 стаў прыцягвацца і да асноўнай каманды, пераважна выхадзіў на замену. У снежні 2018 года падоўжыў кантракт са «Слуцкам».

Першую палову сезона 2019 прапусціў з-за траўмы, пазней стаў выступаць за дубль. У студзені 2020 года падоўжыў кантракт са слуцкім клубам. У 2020 годзе гуляў у асноўным за дубль, прыцягваўся да асноўнай каманды, але звычайна заставаўся на лаўцы запасных.

У лютым 2021 года па пагадненні бакоў разарваў кантракт са «Слуцкам». Неўзабаве далучыўся да петрыкаўскага «Шахцёра» і падпісаў з ім пагадненне. У сезоне 2021 трывала гуляў у аснове, з 6 галамі стаў адным з найлепшых бамбардзіраў каманды. У сезоне 2022 не з’яўляўся на полі і ў ліпені 2022 года пакінуў петрыкаўскі клуб.

Міжнародная кар’ера
-------------------

26 сакавіка 2017 года дэбютаваў у моладзевай зборнай Беларусі, адгуляўшы другі тайм таварыскага матча супраць Латвіі (3:4).

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2014 | Д3 | Клецк | Беларусь | 19 | 0 |
| 2015 | Д3 | Клецк | Беларусь | 25 | 5 |
| 2016 | Д1 | Крумкачы | Беларусь | 4 | 0 |
| 2017 (1) | Д1 | Крумкачы | Беларусь | 3 | 0 |
| 2017 (2) | дубль | Слуцк | Беларусь | 10 | 4 |
| 2018 | Д1 | Слуцк | Беларусь | 10 | 0 |
| 2019 | дубль | Слуцк | Беларусь | 11 | 1 |
| 2020 | Д1 | Слуцк | Беларусь | 4 | 0 |
| 2021 | Д2 | Шахцёр | Беларусь | 30 | 6 |
| 2022 (1) | Д2 | Шахцёр | Беларусь | 0 | 0 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Pavel Zuevich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Не игравший с января 2017 года Бамба вернулся в "Слуцк", восемь игроков продлили контракты с клубом
3. ↑  "Слуцк" пролонгировал соглашение с Зуевичем
4. ↑  "Слуцк" расстался с нападающим
5. ↑  Зуевич сменил" Слуцк" на петриковский "Шахтер"
6. ↑  Зуевич и Гетманчук покинули петриковский "Шахтер"
7. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |